આમાં કંઈ ફિલોસોફી નથી. એકદમ સરળ છે અને અતિસરળ વસ્તુ ક્યારેક એકદમ ગહન થઈ જાય છે, એનો આ નમૂનો છે. આ ‘ઓપન કાવ્ય’ છે. ‘ઓપન’ હું એટલા માટે કહું છું કે આની શ્લોક સંખ્યા નિશ્ચિત નથી. મારી પાસે છે જે છે તેમાં 39 શ્લોકો છે. જુદી જુદી આવૃત્તિમાં જુદી શ્લોક સંખ્યા મળે છે. સંસ્કૃતના કવિને નામનો મોહ હોતો નથી. એને તો પોતાની વાત બીજા સુધી પહોંચે એમાં જ રસ હોય છે. સૌથી પહેલા તો હું તમને એની ભૂમિકા કહીશ, એ પછી થોડાક ગમતાં શ્લોકો વાંચવા છે અને પછી આ આખી મથામણમાંથી સમગ્ર મનુષ્ય જીવનને સ્પર્શતી સમસ્યા આમાંથી કઈ રીતે ઉજાગર થાય છે એની થોડી વાત કરવી છે.